মক্কা অঞ্চল

মক্কা অঞ্চল (আরবি: مِنْطَقَة مَكَّة ْلْمُكَرَّمَة মিনতাকাহ মক্কা আল-মুকাররামাহ) হলো সৌদি আরবের সর্বাধিক জনবহুল মিনতাকাহ (অঞ্চল)। এটি পশ্চিম সৌদি আরবে অবস্থিত এবং এর বর্ধিত উপকূলরেখা রয়েছে, এর আয়তন ১৫৩,১২৮ বর্গ কিমি (৫৯,১২৩ বর্গ মাইল), এবং এর জনসংখ্যা ৮৫,৫৭,৭৬৬ (২০১৭ সালের জরিপ অনুসারে)। এর রাজধানী মক্কা, এটি ইসলামের পবিত্রতম শহর, এছাড়া এর বৃহত্তম শহর হলো জেদ্দা, এটি সৌদি আরবের প্রধান বন্দর নগরীও। তৃতীয় প্রধান শহর হচ্ছে তায়েফ। এই অঞ্চলে রাবিঘ শহরটিও অবস্থিত, মোটামুটিভাবে এটি সেই অঞ্চল যেখানে ইসলামের পয়গম্বর (নবী) মুহাম্মদ গাদির খুমের অনুষ্ঠানে খুতবা দিয়েছিলেন। জনসংখ্যা জনসংখ্যার পরিসংখ্যান সাধারণ পরিসংখ্যান কর্তৃপক্ষের পরিচালিত জনসংখ্যা বৈশিষ্ট্য জরিপ অনুযায়ী, ২০১৭ সালের ডিসেম্বর পর্যন্ত মক্কা প্রদেশের জনসংখ্যা ছিল ৮,৫৫৭,৭৬৬ জন। এর মধ্যে ৪,৫১৬,৫৭৭ জন সৌদি নাগরিক এবং ৪,০৪১,১৮৯ জন বিদেশি নাগরিক ছিলেন। লিঙ্গভিত্তিক হিসেবে, পুরুষ ছিলেন ৪,৮৬৪,৫৮৪ জন এবং নারী ছিলেন ৩,৬৯৩,১৮২ জন। মক্কা প্রদেশ সৌদি আরবের সর্বাধিক জনবহুল প্রদেশ, যার জনসংখ্যা রিয়াদ প্রদেশের চেয়েও বেশি। ২০১৯ সালের আনুমানিক হিসেবে, জেদ্দা শহরের জনসংখ্যা ছিল প্রায় ৪,০৭৬,০০০ জন — যা প্রদেশের সবচেয়ে জনবহুল শহর এবং দেশের দ্বিতীয় বৃহত্তম শহর। সবচেয়ে বেশি জনসংখ্যার গভর্নরেট হলো জেদ্দা গভর্নরেট। এলাকার লিঙ্গ অনুপাত প্রায় প্রতি ১০০ নারীর বিপরীতে ১৩২ জন পুরুষ। ধর্ম সৌদি আরবে পরিচালিত আদমশুমারি ধর্মীয় তথ্য সংগ্রহ বা প্রকাশ করে না। দেশজুড়ে সুন্নি ইসলাম-এর ওহাবি ধারাই প্রধান ধর্মীয় মতবাদ, তবে অল্পসংখ্যক হানাফি, হানবলি, শাফিঈ ও মালিকি অনুসারীও রয়েছে। প্রদেশে বসবাসরত মুসলমানদের পাশাপাশি অল্পসংখ্যক হিন্দু, খ্রিষ্টান ও অন্যান্য ধর্মাবলম্বীও রয়েছে। এদের অধিকাংশই ভারত ও ফিলিপাইন থেকে আগত প্রবাসী, যারা প্রধানত জেদ্দা শহরে বসবাস করেন। ভাষা সৌদি আরবের সরকারি ভাষা হলো আরবি। মক্কা প্রদেশে সৌদি নাগরিকদের মধ্যে প্রধান আঞ্চলিক উপভাষা হলো হিজাজি আরবি, তবে পূর্বাঞ্চলে কিছু নাজদি আরবি ভাষাভাষীও আছে। সৌদি সাইন ল্যাঙ্গুয়েজ বধির সম্প্রদায়ের প্রধান ভাষা হিসেবে ব্যবহৃত হয়। এছাড়া বৃহৎ প্রবাসী জনগোষ্ঠী তাদের নিজ নিজ ভাষায় কথা বলেন, যার মধ্যে উল্লেখযোগ্য হলো ভারতীয় ভাষা, ফিলিপিনো/তাগালগ, বাংলা এবং উর্দু। শিক্ষা ১০ বছরের বেশি বয়সী ১৮,২৩,৫৯৮ জন সৌদি পুরুষের মধ্যে ৮৭.৫৭% বা ১৫,৯৬,৯৪৬ জন কোনো না কোনোভাবে আনুষ্ঠানিক শিক্ষা লাভ করেছেন, আর ২,২৬,৬৫২ জন ছিলেন নিরক্ষর। নারীদের মধ্যে, ১০ বছরের বেশি বয়সী ১৭,৬৫,৬৬৬ জনের মধ্যে ৭৭.২৮% বা ১৩,৬৪,৫২৯ জন আনুষ্ঠানিকভাবে শিক্ষিত ছিলেন, আর ৪,০১,১৩৭ জন ছিলেন নিরক্ষর। স্বাস্থ্যসেবা ২০১৬ সালের জরিপ অনুযায়ী, প্রদেশের ১৫ বছরের বেশি বয়সী সৌদি নাগরিকদের মধ্যে ১.১৫% কোনো না কোনো ধরনের অক্ষমতার কথা জানিয়েছেন। এর মধ্যে সবচেয়ে সাধারণ ছিল দৃষ্টিশক্তি হ্রাস, এর পরেই ছিল চলাচলজনিত প্রতিবন্ধকতা। মোট ১,০৭,৭৭০ জন ব্যক্তি গুরুতর বা চরম অক্ষমতার কথা জানিয়েছেন। গভর্নর সৌদি আরব রাজ্য প্রতিষ্ঠার পর থেকে মক্কা অঞ্চলের গভর্নররা হলেন: খালিদ বিন মনসুর বিন লোয়া (১৯২৪) মোহাম্মদ বিন আবদুরহমান বিন ফয়সাল আল সৌদ (১৯২৪–১৯২৫) ফয়সাল (১৯২৫–১৯৫৮) আবদুল্লাহ বিন সৌদ (১৯৬০) আবদুল্লাহ আল ফয়সাল (স্বরাষ্ট্রমন্ত্রী এবং উপ বাদশাহর ডেপুটি হিসাবে নিযুক্ত ছিলেন), (১৯৬৩-১৯৬৮) মুতাইব বিন আব্দুলাজিজ (১৯৫৮–১৯৬১) মিশাল বিন আব্দুলাজিজ (১৯৬৩–১৯৭১) ফাওয়াজ বিন আব্দুলাজিজ (১৯৭১-১৯৮০) মাজিদ বিন আব্দুলাজিজ (১৯৮০-১৯৯৯) আবদুল মাজিদ বিন আব্দুলাজিজ (১৯৯৯-২০০৭) খালিদ আল ফয়সাল (২০০৭–২০১৩) মিশাল বিন আবদুল্লাহ আল সৌদ (২০১৩-২০১৫) খালিদ আল ফয়সাল (২০১৫–), বাদশাহ সালমান পুনঃনিযুক্ত করেন গভর্নরেট অঞ্চলটি ১৭ টি মুহাফাজাত (গভর্নরেট )-এ বিভক্ত (২০১০ সালের আদমশুমারি অনুসারে): আল-জুমুম (৯২,২২২) আল-কামিল (২১,৪১৯) আল-খুরমাহ (৪২,২২৩) আল-লিথ (১২৮,৫২৯) আল-কুনফিধাহ (২৭২,৪২৪) তায়েফ (১,২৮১,৬১৩) জেদ্দা (৩,৪৫৬,৯১৪) খুলাইস (৫৬,৬৮৭) মক্কা (১,৬৭৫,৩৬৮) রাবিঘ (৯২,০৭২) রানিয়াহ (৪৫,৯৪২) তুরুবাহ (৪৩,৯৪৭) আদম আরেদাত মোয়া মেসান বাহরা আরও দেখুন সারাওয়াত পর্বতমালা হিজাজ পর্বতমালা তিহামাহ তথ্যসূত্র বহিঃসংযোগ মক্কা অঞ্চলের আমিরাত ওয়েব্যাক মেশিনে আর্কাইভকৃত ৩১ জানুয়ারি ২০১০ তারিখে সরকারি ওয়েবসাইট মক্কা অঞ্চলের ভিতর দিয়ে ভ্রমণ, উজ্জ্বল দীপ্তিময় আরব: ছবি এবং রাস্তাসহ একটি ভ্রমণ সাইট মক্কার উম্মে আল ক্বুরা বিশ্ববিদ্যালয় পরিসংখ্যানের সাধারণ কর্তৃপক্ষ - সৌদি আরব রাজ্য ওয়েব্যাক মেশিনে আর্কাইভকৃত ৫ জুলাই ২০২০ তারিখে